
Arvamuse andmine maaüksuse

riigi omandisse jätmiseks
(Betooni tn 15)
1. Asjaolud  ja  menetluse  käik

Maa-amet esitas Narva Linnavalitsusele 06.02.2017.a. kirjaga nr 6-5/17/2632 taotluse jätta riigi omandisse vastavalt lisatud asendiplaanile (piiriettepanek AT1312090037) Narva linna haldusterritooriumil Betooni tn 15 asuv maaüksus.
Riigi omandisse taotletakse elamumaa sihtotstarbega maaüksus maareformi seaduse §31 lõike 1 punkti 8 alusel maareservina.
Ehitisregistri andmetel Betooni tn 15 maaüksusel asub elamu vundament (Ehitisregistri kood 120532860), mis on Narva linna omandis.  Narva linnavalitsuse Linnamajandusamet oma 21.09.2017 kirjaga nr 1-7/8892-2 teavitas, et vastavalt Narva linnavalitsuse linnavarakomisjoni 13.09.2017 koosoleku protokollile nr 10 Betooni tn 15 maaüksusel asuva ehitise taastamine lähemal ajal on ebatõenäoline ning mitteotstarbekas, seoses sellega Linnamajandusamet nõus Narvas aadressil Betooni tn 15 asuva maa riigi omandisse jätmisega.
Taotletavale maaüksusele ei ole tänase päeva seisuga esitatud õigusvastaselt võõrandatud maa tagastamise või ostueesõigusega erastamise avaldust.

2. Õiguslikud alused

Vabariigi Valitsuse 03.09.1996.a määrusega nr 226 kinnitatud Maa riigi omandisse jätmise korra punkti 9 alapunkti 2 kohaselt linnavalitsus määrab riigi omandisse jäetava maa sihtotstarbe ja vajaduse korral koha-aadressi, annab arvamuse maa riigi omandisse jätmise kohta ning näitab eraldi ära maa riigi omandisse jätmise taotluses ja asendiplaanil toodud suuruses ja piirides maa riigi omandisse jätmist takistavad asjaolud.                  

3. Otsus 

3.1. Nõustuda Narva linnas asuva Betooni tn 15 (piiriettepanek AT1312090037,  ligikaudne pindala 903 m2) maaüksuse riigi omandisse jätmisega;

3.2. Määrata  Betooni tn 15  maaüksusele sihtotstarbeks elamumaa (001; E).
4. Rakendussätted
4.1. Korraldus jõustub teatavakstegemisest;
4.2. Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

